Tiny Toon Adventures

***Tiny Toon Adventures***, også ofte forkortet ***Tiny Toon***, er en amerikansk animasjonsserie for barn som gikk på amerikansk tv fra 1990 til 1992. Serien sprang opprinnelig ut av *[[Looney Tunes]]*.

## Handling
Serien Handler om diverse tegneseriekarakterer i på den fiktive øya Stromfulle Høyder (Engelsk: Acme Acres) som studerer på skolen Tulliversitetet (Engelsk: Acme Loonivesity) for å bli flinke og kjente tegneseriekarakterer. De blir undervist av alle de originale Looney Tunes-karakterene. På Stromfulle høyder finnes steder som Eksentriland (engelsk: Wackyland). 

Alle figurene er karakterer i tenåringsalderen som er basert på de forskjellige Looney Tunes-karakterene.

## Rollefigurer
Looney Tunes karakterene dukker opp som lærere i skolen, med forskjellige roller 

Snurre Sprett er rektoren på skolen, mens mesteparten av hovedkarakterene i Looney Tunes som Daffy Duck, Pelle Pigg, Elmer Midd, Barte-Sam, Taz, Sylvester, Per Ulv, Bippe Stankelbein og Hannibal Hanefar er lærere i forskjellige fag som handler om komedie og tegneseriefysikk (for eksempel, du faller ikke hvis du ikke ser ned)

NB! Lola Sprett dukker ikke opp i serien, da **Tiny Toon Adventures** kom ut før hennes første opptreden i Space Jam

Se her for mer informasjon om karakterene i Looney Tunes

### Hovedfigurer

#### Sigurd Sprett
(oppr. Buster Bunny) en av hovedfigurerne. Han er er kanin som er basert på Snurre Sprett, hovedsakelig hans smarte og lure side.

#### Siri Sprett
(oppr. Babs Bunny) en av hovedfigurene. Hun er er kanin som er basert på Snurre Sprett, hovedsakelig hans gærne og tullete side. Hun misliker sterkt å bli kalt hele navnet hennes "Siri Murstein Sprett" (engelsk: "Barbara Anne Bunny", "Babs" er bare kallenavn) og foretrekker bare Siri Sprett.

#### Jappy Duck
(oppr. Plucky Duck) en av hovedfigurerne. Han er en and som er basert på Daffy Duck. Sånn som Daffy med Snurre, så krangler han ofte med Sigurd og har et komplisert venn og rival forhold med han

#### Gomle Gris
(oppr. Hamton J. Pig) en av hovedfigurerne. Han er er gris som er basert på Pelle Pigg. Han er bestevennen til Jappy, naiviteten hans blir ofte utnyttet av Jappy. Gomle er besatt av å rydde og holde det rent.

#### Elmyra Duff
Sekundær skurken, Elmyra er basert på Elmer Midd, men i motsetning til Elmer som jakter på dyr, så er hun besatt av å kose med dyr til et nivå som kan anses som mishandling (uten at hun er selv er klar over at hun skader de).

#### Montana Max
Hovedskurken. Max er basert på Barte-Sam. Han er kjemperik og bruker ofte rikdommen sin for å plage de andre barna og gjøre livet så surt som mulig for dem.

#### Stjerna
(oppr. Shirley McLoon) en and som er basert på Melisa Duck og Shirley MacLaine, og kan ansees som en kombinasjon av de 2. Har vært kjæresten til Jappy noen ganger. Hun har telekinesis og andre overnaturlge krefter, og snakker med "valley girl" aksang.

#### Fiffi
(oppr. Fifi La Fume) Lilla stinkdyr som er basert på stinkdyret Pepe. Hun er bestevenn med Stjerna og Siri og har vært kjæresten til Gomle i noen episoder, som når de gikk på skoleball sammen. Hun mistok Kåre og Petter for å være stinkdyr 2 forskjellige ganger.

#### Kåre Katt
(oppr. Furrball) Katt som er basert på både Sylvester og Penelope. Fellestrekkene hans med Sylvester er begrenset kun til hva de spiser og jakter på (fugl og mus) og som Penelope så snakker han nesten aldri (med noen få unntak). Han kalles Pelsball i den norske introen til serien selv om han kalles Kåre Katt ellers, dette skyldes sannsynligvis oversettelsesfeil. Kåre Katt er ofte offer for voldelig tegneseriefysikk (i introsangen synger de "Pelsball er uheldig")

#### Pelle Propell
(oppr. Dizzy Devil) Tasmansk djevel som er basert på Taz. Pelle er hekta på å feste og spiser hele tiden. Han er også veldig attraktiv blant damer.

#### Petter Ulv
(oppr. Calamity Coyote) Prærieulv som er basert på Per Ulv. Han jakter ofte på Kjappfot i forsøk på å spise han, men lykkes aldri og opplever ofte at planene hans slår tilbake på han. Utenom det så er han et supergeni og har hjulpet de andre med forskjellige tekniske ting.

Som karakteren han er basert på snakker han aldri, og han kommuniserer med skilt, han lager til tross for dette vokal effekter (for eksempel le eller skrike)

#### Kjappfot
(oppr. Little Beeper) Veiløper som er basert på Bippe Stankelbein. Han er jaktbytte til Petter Ulv, og slipper alltid unna fellene hans. Han jobba også som pizzabud en episode, der Petter Ulv prøvde å fange pizzaen han leverte istedet for han, med samme flaksen som vanlig

Som karakteren han er basert på, snakker han aldri, han sier kun "Beep Beep" og lager diverse lokal effekter (for eksempel le og skrike)

#### Jojo Dodo
(oppr. Gogo Dodo) en grønn Dodo. Jojo er veldig rar og gjør mye rart, han er den eneste karakteren i serien som er i slekt med en av karakterene han er basert på, han er i slekt med og basert på Dodo fulgen fra Looney Tunes kortfilmen "Pelle Pigg i Gærningland" (engelsk: Porky in Wackyland). Jojo bor utenfor Stormfulle høyder et sted som kalles "Eksentriland" (engelsk: Wackyland)

### Andre figurer

#### Sussi
(oppr. Sweetie Bird) Rosa fugl som er basert på Pip. Sussi pleier å være jaktbytte til Kåre, og som Pip mot Sylvester, så pleier Sussi å skade Kåre mye når han jager henne, også uprovosert noen ganger. Hun prøver noen ganger å spise Bokorm, med samme suksess som Kåre har på å spise henne.

#### Snufse
(oppr. Li'l Sneezer) En uskyldig søt mus som nyser så kraftig at det kan for eksempel skyte tunge objekter ut i verdensrommet, all skade han forårsaker er uintensjonell, og han er snill mot alle han møter, inkludert Kåre Katt når han prøver å spise han.

#### Pitbullen Arnold
(oppr. Arnold The Pit Bull) en hund som er basert på Arnold Schwarzenegger. Han er veldig opptatt av å trene og er sikkerhetsvakt i noen episoder.

#### Sleivkjeft
(oppr. Fowlmouth) fugl som er veldig stor i kjeften og har en tedens til å enten snakke mye eller provosere folk. I norske versjonen heter han **Spirrevipp** i noen episoder.

#### Mari Maridal
(oppr. Mary Melody) en jente. Navnet hennes er basert på "Merrie Melodies" kortfilmene. Hun dukker som oftest opp som cameoer og mindre roller. I norske versjonen heter hun **Mari Melodi** i noen episoder.

#### Trofast
(oppr. Byron Basset)

#### Konrad
(oppr. Concord Condor)

#### Bokorm
(oppr. Bookworm)

#### Jensen
(oppr. Grovely) Butleren til Max

## Utgivelser i Norge
I 1993 kom det ut åtte *Tiny Toon Adventures* VHS-kassetter med forskjellige episoder på hver kassett i Norge, alle med norsk tale. I desember 1992 (?) ble filmen *Tiny Toon: Min elleville ferie* utgitt på VHS i Norge. Alle nevnte utgivelser har norsk tale.

## Norske stemmer
* Fridtjof Nilsen som Sigurd
* Mari Maurstad som Siri, Fiffi og Snufse
* Magnus Nielsen som Jappy og Jonny Spyberg¹
* Kim Haugen som Gomle og Sleivkjeft
* Kari-Ann Grønsund som Max, Sussi, Mari og Gumles mor
* Guri Schanke som Elmyra, Stjerna, Mari og Bimbette¹
* Anders Hatlo som Jojo, Pelle, Konrad, Arnold og sangstemmen til Sigurd
* Trond Brænne som Kåre, Steven Spielberg, Snurre, Pelle, Elmer, Hanefar, Taz, Gumles far, Jensen og diverse
¹ betyr at karakteren dukker kun opp i **Tiny Toon: Min Elleville Ferie**

### Stemmer i julespesialen
I episoden «Tiny Toon – Julefeiring» (engelsk: «It's A Wonerful Tiny Toon Christmas Special») brukes det andre stemmeskuespillere enn i de andre episodene.

* Harald Mæle som Sigurd og Snurre
* Lena Meieran som Siri og Elmira
* Kim Fangen som Jappy og Pelle
* Askel Hennie som Max
* Kari-Ann Grønsund som Jojo, Stjerna og Snufse
*Rune Alstedt som diverse

Petter Ulv, Kjappfot, Bokorm og Trofast har ingen vanlig dialog, og har dermed ingen norske stemmeskuespillere.

## Engelsk/originale stemmer

* Charlie Adler som Sigurd
* Tress MacNeille som Siri
* Joe Alaskey som Jappy
* Don Messick som Gomle
* Cree Summer som Elmira og Mari
* Danny Cooksey som Max
* Gail Matthuis som Stjerna
* Kath Soucie som Fiffi og Snufse
* Maurice LaMarche som Pelle
* Frank Welker som Jojo, Kåre, Petter, Kjappfot, Trofast og Bokorm
* Candi Milo som Sussi
* Rob Paulsen som Sleivkjeft, Arnold og Konrad, samt Kåre i episoden «Duck Trek»
* Paul Julian som Kjappfot (arkiv opptak, kun i "Night Ghoulery")

## Tiny Toon: Min elleville ferie (film)

I 1992 kom Tiny Toon-filmen kalt *Tiny Toon: Min elleville ferie* (engelsk: *Tiny Toon Adventures: How I Spent My Vacation*), som ble lansert rett på VHS. 

### Handling
Filmen hadde fem parallelle handlinger. Den ene handlet om Sigurd og Siri som reiser sammen med Trofast langs vannstrømmen forårsaket av vannkrigen deres. Jappy, Gomle og foreldrene til Gomle er på road trip til FrydenParkLand (engelsk: HappyWorldLand), Elmyra er i dyrehagen og terroriserer de andre dyrene, Fiffi prøver å få autografen til et kjendis-stinkdyr kalt Johnny Spyberg (engelsk: Johnny Pew), og Sleivkjeft og Stjerna er på kino.

## Annen media

### Blader/bøker
I Norge har det kommet mange blader og bøker basert på Tiny Toon.

Mange blad innslag kom på 90 tallet sammen med **Snurre Sprett & Company** bladene. 

### Videospill
Det har kommet mange spill basert på *Tiny Toon Adventures*. Blant annet på NES, SNES, Gameboy, Gameboy Color, Gameboy Advance, Sega Mega Drive, PlayStation 1 og PC.

* *Tiny Toon Adventures* (LCD håndholdt spill)
* *Tiny Toon Adventures* (NES spill)
* *Tiny Toon Adventures: Babs' Big Break*
* *Tiny Toon Adventures Cartoon Workshop*
* *Tiny Toon Adventures 2: Trouble in Wackyland*
* *Tiny Toon Adventures: Buster Busts Loose!*
* *Tiny Toon Adventures: Buster's Hidden Treasure*
* *Tiny Toon Adventures 2: Montana's Movie Madness*
* *Tiny Toon Adventures: Wacky Sports Challenge*
* *Tiny Toon Adventures: ACME All-Stars*
* *Tiny Toon Adventures: Buster and the Beanstalk*
* *Tiny Toon Adventures: The Great Beanstalk*
* *Tiny Toon Adventures: Toonenstein*
* *Tiny Toon Adventures: Buster Saves the Day*
* *Tiny Toon Adventures: Plucky's Big Adventure*
* *Tiny Toon Adventures: Dizzy's Candy Quest*
* *Tiny Toon Adventures: Wacky Stackers*
* *Tiny Toon Adventures: Buster's Bad Dream*

#### Kansellerte spill
* *Tiny Toon Adventures* – kansellert spill som skulle opprinnelig lanseres i i 1994 på Atari Jaguar
* *Tiny Toon Adventures: Defenders of the Universe* – kansellert spill som skulle opprinnelig lanseres i 2002 på PlayStation 2 og GameCube – hele spillet er blitt fullført, årsaken til kanselleringen er per dags dato ukjent

### Lydbok
I februar 1992 kom det ut en lydbok kalt Tiny Toon Eventyr - Røver'n Rover, lydboken er basert på episoden "Rock 'N' Roar" og følger samme historie, lydboken har samme stemmer som fra serien, utenom fortelleren som er stemme angitt av Ivar Nørve

Lydboken ble spilt inn i Oslo i 1992.

## Reboot
I oktober 2020 ble det annonsert at Tiny Toon skulle får en reboot kalt *Tiny Toon Looniveristy*. Etter flere utsettelser ble det i april 2023 lansert en trailer på YouTube og annonsert at serien kommer til å ha premiere høsten 2023. Rebooten kommer til å inkludere alle karakterene som dukket opp i originalen, men også endre på noen ting, blant annet er Lola Sprett med i serien i motsetning til originalen, siden hun dukket opp først i Space Jam, etter den opprinnelige Tiny Toon.

## Eksterne lenker
*